Foredrag og oplevelser i Køge | FOF Køge Bugt
Kom til spændende foredrag i Køge
Til foråret kan du komme til at opleve spændende, og udfordrende, psykologiske foredrag med Jan Hellesøe eller høre mere om arbejdet, og livet som forfatter, i foredraget med Hanne-Vibeke Holst. For dem interesseret i udenlandsjournalistik og politiske erindringer, så er der foredrag med Rasmus Tandtholdt og foredrag med Ritt Bjerregaard.
Enkeltdagsture og flerdages ture til København og Skåne
Hver sæson har FOF Køge Bugt ture rundt om i Danmark og udlandet. Vi har altid spændende ture i Danmark og Sverige på programmet, både enkeltdagsture og flerdagesture.
Enkeltdagsturene kan være ture i København og Roskilde, hvor du kan komme på byvandringer og rundvisninger. Vi har populære ture til Københavns Rådhus, Roskilde Domkirke og La Glace. På flerdagesturene tager vi længere væk, og dykker ned i områdets historie og kultur. Du kan mærke historiens vingesus på en flerdages tur til Skåne, hvor du kan høre mere om det gamle danske land og forholdet mellem Danmark og Sverige.
Der er noget for både de ældre, yngre og hele familien. Du kan læse mere om de forskellige foredrag nedenfor, og tilmelde dig allerede i dag. Vi afholder foredrag i Køge, Ishøj, Greve, Solrød, Stevns og Hvalsø.